Full fart mot VM-suksess
Vi befinner oss i gokartsenteret på Alnabru. Ro-eliten er samlet til moro. Og ære og stolthet. Tufte er mannen å slå. Også i gokart. - Det er livsviktig at Olaf ikke vinner i dag. Ordene kommer fra Nils Jakob Skulstad Hoff. - Betyr det at Olaf er kongen på laget? - Nei. Han er bare en gammel skrulling. «Skrullingen» skal ro singelsculler under VM i Amsterdam i august, men det er ingen selvfølgelighet at han i fremtiden ikke sitter i dobbeltsculleren. Selv om Borch og Skulstad Hoff har rodd sammen lenge, er det til enhver tid den raskeste duoen som skal starte, og det er ikke utenkelig at Tufte kan bli en del av den: - Man vet aldri hva som skjer inn mot OL i Rio i 2016, sier landslagstrener Johan Flodin - Det er tøff konkurranse, og den blir enda tøffere jo nærmere OL vi kommer. Nå har vi satt en høyere målsetting enn norsk roing har kunnet koste på seg tidligere. Alle på laget gjør hverandre bedre, og det er konkurranse om å være i den raskeste båten, fortsetter landslagstrenerenFinalen er i gang. Skulstad Hoff vinner. - Han forsøkte å krasje seg forbi i siste sving, men det holdt ikke. Olaf Tufte ble disket. Bergenseren er fornøyd, og det samme er Kjetil Borch: - Nils Jakob kaller Olaf en gammel skrulling? - Det er jo det han er. Men ikke si det til ham. Reglene i hallen sier at det blå flagget betyr at det kommer en gokart i høyere fart som må slippes forbi. Plassen i dobbeltsculleren er trygg enn så lenge, men de regjerende verdensmesterne ser opp for det blå flagget.Om en måned reiser superveteranen Tufte og resten av landslaget i roing til VM i Amsterdam for å forsvare Norges ære, og landslagstrener Johan Flodin har annonsert målene for mesterskapet: To medaljer, alle båtene innenfor OL-kvalifiseringskravene og tre av båtene i A-finaler. - Hårete, mener Olaf Tufte. Han er tilbake etter et friår, og de siste åtte månedene har handlet om å forberede seg best mulig. - Jeg blir inspirert av forrige VM, innrømmer den dobbelte verdensmesteren. Da vant nemlig Nils Johan Skulstad Hoff og Kjetil Borch gull i dobbeltsculler, noe som gjør at Tufte daglig får sparre med to av verdens beste roere. Rekordhøye målsettinger til tross, Tufte sitt personlige VM-mål er «kun» å kvalifisere seg til finalen. Borch tør imidlertid å dra på litt mer: - Målet er å vinne. Får vi ikke medalje, er det total nedtur, konstaterer han.
Verdensmesterne Nils Jakob Skulstad Hoff (29) og Kjetil Borch (24) er klare på én ting: Det viktige er at Olaf Tufte (38) ikke vinner.